Ekonomia e Rusisë
Ish-ministri rus i ekonomisë thotë se problemet e ekonomisë ruse janë thelbësore
Monedha ruse, rubla, ra këtë javë në nivelin më të ulët të çerek shekullit të fundit. Ra gjithashtu edhe çmimi i naftës ndërkohë që zyrtarët e financave ndryshuan parashikimin për vitin tjetër nga rritje e vogël në recesion. Ekonomia e Rusisë po dëmtohet nga sanksionet perëndimore për shkak të Ukrainës, dhe investimet e huaja po largohen nga vendi. Por, ekonomistët thonë se problemet themelore të Rusisë janë edhe më të rënda se sa zhvillimet në Ukrainë apo çmimi i naftës. Ekonomia e Rusisë pritet tashmë të bjerë në vitin 2015. Çmimi i ulët i naftës e shtyu rublën drejt një rënieje rekord përkundrejt dollarit, një rënie prej 40% këtë vit. thotnjë biznesmen rus. Udhëheqësit rusë thonë se problemet ekonomike të vendit vijnë nga perëndimi dhe nga sanksionet për ndërhyrjen në Ukrainë. Autoritetet financiare ruse thonë se ndëshkimi ekonomik i vendit dhe rënia e çmimit të naftës po i kushtojnë Moskës rreth 140 miliardë dollarë në vit. Por, ish-ministri rus i ekonomisë, Andrei Nechayev, thotë se fajin e ka mbështetja e tepruar e vendit tek burimet energjitike dhe eksportet e lëndës së parë: Po rriten edhe çmimet e konsumit për shkak edhe të hakmarrjes së Rusisë duke bllokuar importin e mallrave perëndimore. Sidoqoftë, propaganda shtetërore vazhdon ende ta përqëndrojë zemërimin e publikut kundër të ashtuquajturve “armiq të jashtëm”. thotë Oleg Dibryov, një banor i Moskës. Por, zoti Nechayev thotë se armiqtë e ekonomisë ruse janë të brendshëm, ndërkohë që autoritetet po bëjnë shumë pak që investimet e huaja të mos largohen nga vendi: Megjithë rënien, gjërat nuk janë aq keq sa ç’ishin kur ra Bashkimi Sovjetik, dhe zotit Nechayev iu la përgjegjësia e menaxhimit të ekonomisë së Rusisë. Zoti Nechayev thotë se një krizë e thellë ekonomike do të ndodhte vërtet sot nëse çmimi i naftës do të binte në nivelin e 40 dollarëve për fuçi për një periudhë një vjeçare. Për shumicën e rusëve, përballja me një recesion nënkupton se do të marrin shumë më pak në këmbim të rublës dhe se do të duhet të paguajnë më shumë për të udhëtuar.